**REFERAT**

**af møde i Det Humanistiske Fakultets Arbejdsmiljøudvalg**

**Til stede var:** Simon Møberg Torp (formand)

Marianne Wolff Lundholt (arbejdslederrepræsentant)

Kurt Kjær Olesen (arbejdsmiljørepræsentant)

**Sekretær:**  Bettina Ibsen Hilt

**Mødedato:** 13. april 2023

|  |
| --- |
|  |

FAMU afventer opdrag fra SDU HR – Arbejdsmiljø & Udvikling vedr. Den årlige arbejdsmiljødrøftelse, der er besluttet ændret i HoAMU, så den i højere grad understøtter dialog fremfor monitorering af arbejdsmiljøarbejdet.

**Punkt 1: Velkommen til Marianne Wolff Lundholt**

Marianne blev budt velkommen som nyt medlem af Fakultetets Arbejdsmiljøudvalg.

**Punkt 2: Den nuværende tilpasningsproces og arbejdsmiljøet**

Kurt Kjær Olesen beskrev utrygheden i organisationen generelt i forbindelse med den nuværende

tilpasningsproces og spurgte samtidig til dato for effektuering af processen, som ikke er er oplyst.

Simon Møberg Torp svarede, at datoen endnu ikke er fastsat, men at det formentlig bliver i uge 18 –

dog ikke 1. maj, det er Arbejdernes internationale kampdag, og de berørte ansatte skal kunne få

fat i deres fagforening - eller senest i starten af uge 19. Datoudmelding er på trapperne.

Simon Møberg Torp orienterer om processen på kommende SU-møde 20. april.

**Punkt 3: FAMU-arrangement i uge 41**

Bettina Ibsen Hilt fremlagde forslag til årets arrangement.

Arrangementet foreslås afholdt i uge 41,

som er Danmarks motionsuge - og dermed kan vi igen søge Velliv om tilskud.

Linn Trentel Busch, der er fysioterapeut, sundhedskonsulent og underviser på DGI’s

Naturtræningsuddannelse har sat kryds i kalenderen 11. oktober og også bekræftet, at hun gerne

står for et 3-timers arrangement ala ’Sid ikke inde, når alt håb er ude’ for op til 70 personer. Det

betyder, at vi igen i år kan invitere alle HUM-ansatte.

O100 og Panoramaudsigten er reserveret.

Arrangementet bliver et fyraftensarrangement med start kl. 14.00.

Udkast til program:

14.00 Velkomst ved Prodekan Lars Grassmé Binderup (Simon Møberg Torp er forhindret af anden mødeaktivitet).

14.05 Oplæg om nyeste forskning og tendenser på området ved Linn Trentel Busch.

14.50 Overtøj på og gåtur – evt. med reflektionsøvelser – ud til et godt udendørsområde i nærheden af O100.

15.05 Gruppe/par/soloøvelser, der skal skabe latter & fællesskab, sanselighed, selvfor-glemmelse og fascination af naturen.

16.35 Retur til Panoramaudsigten, pizza og hygge.

Transport betales for ansatte fra andre campusser.

Invitation udsendes umiddelbart efter sommerferien.

FAMU godkendte forslaget og Kurt Kjær Olesen og Bettina Ibsen Hilt arbejder videre.

FAMU drøftede afholdelsesstedet og tanken er, at næste års FAMU-arrangement afholdes i Kolding.

**Punkt 4: Eventuelt**

Kurt Kjær Olesen: DHL meldes ud midt i maj måned.

Kommende drøftelser i FAMU: Den årlige arbejdsmiljødrøftelse, TR-struktur, arbejdsmiljøstruktur.

**Simon Møberg Torp**

Dekan